I hvor stor grad bøndene alle disse årene i det stille solgte perler direkte til oppkjøpere kan vi bare gjette oss til. Hvor store inntekter av perlefisket bøndene langs jærelvene hadde har trolig variert. Mens bestanden var stor kan det ha vært en god tilleggsnæring, mens det utover 1700-tallet kan ha gitt mindre inntekter. Perlefisket var et hardt og kaldt arbeid. Det kan allikevel ha hatt betydning i en tid hvor levekårene kunne være vanskelige.